FINNOMENA Market Alert: หุ้นเวียดนามรีบาวน์แรง กลุ่มการเงิน อสังหาดันตลาด - FINNOMENA
ดัชนี VN Index ปรับตัวขึ้น 2.49% ด้วยแรงซื้อที่กลับมาหลังตลาดหุ้นเวียดนามปรับตัวร่วงแรงในช่วงก่อนปิดตลาดเมื่อวานนี้จากความกังวลการแพร่ระบาดของ COVID-19
7 ก.ค. 2564

ดัชนี VN Index ปรับตัวขึ้น 2.49% ด้วยแรงซื้อที่กลับมาหลังตลาดหุ้นเวียดนามปรับตัวร่วงแรงในช่วงก่อนปิดตลาดเมื่อวานนี้จากความกังวลการแพร่ระบาดของ COVID-19
หุ้นในกลุ่มการเงินและประกันพร้อมกลุ่มอสังหาฯ ซึ่งมีเป็นกลุ่มที่มีสัดส่วนหลักในตลาดหุ้นเวียดนามต่างปรับตัวขึ้นหนุนตลาดในวันนี้ เช่น Bank for Foreign Trade of Vietnam (VCB) ซึ่งมีสัดส่วน 5.34% ในดัชนี ปรับตัวขึ้นมา 1.25% เช่นเดียวกับ Vingroup (VIC) ซึ่งมีสัดส่วน 7.34% ปรับตัวขึ้น 1.79%
ขณะเดียวกันก็แรงหนุนจากรายงานข่าวว่าสหรัฐฯ จะบริจาควัคซีน Moderna จำนวน 2 ล้านโดส โดยจะถึงเวียดนามภายในสัปดาห์นี้ การฟื้นตัวในวันนี้เป็นการฟื้นตัวไม่ทั่วทั้งตลาดและส่วนใหญ่เป็นหุ้นขนาดใหญ่ โดยมีหุ้นปรับตัวขึ้น 281 ตัว ไม่เปลี่ยนแปลง 858 ตัว และปรับตัวลง 524 ตัว
ดังนั้นแม้ปัจจัยพื้นฐานของเวียดนามจะน่าสนใจแต่การปรับตัวขึ้นมาตลอดปีส่งผลให้ระดับมูลค่าเริ่มจำกัด ประกอบกับปัจจัยเสี่ยงที่เผชิญอยู่มีความไม่แน่นอน FINNOMENA Investment Team จึงแนะนำรอจังหวะการปรับฐานเพื่อเข้าลงทุนซึ่งอาจเป็นทั้ง Tactical Call และการลงทุนระยะยาวต่อไป
ที่มา: finance.vietstock.vn
อ่านบทความเพิ่มเติม
รีวิวกองทุนเวียดนาม ทุกกองในประเทศไทย ครบจบในที่เดียว!
แท็ก:
FINNOMENA Market Alert
แชร์บทความ: